許悼公

许悼公（前546年─前523年），姜姓，名买。为春秋诸侯国许国君主之一，在位期间为前546年─前523年。

史

元年(前546)，夏，叔孙豹会晋赵武、楚屈建、蔡公孙归生、卫石恶、陈孔奂、郑良霄、许人、曹人于宋。
二年(前545)，为宋之盟故，悼公及鲁襄公、宋平公、陈哀公、郑简公如楚。
三年(前544)，夏，四月（3），葬楚康王，悼公及鲁襄公、陈哀公、郑简公送葬，至于西门外，诸侯之大夫皆至于墓。楚郏敖即位，王子围为令尹。
四年(前543)，郑良宵出奔许，自许入于郑，郑人杀良宵。
九年，萅，正月（前539年12月），悼公如楚，楚灵王止之；遂止郑简公，复田江南，悼公与焉。夏，悼公、楚灵王、蔡灵侯、陈哀公、郑简公、徐公、滕成公、顿公、胡公、沈子、邾庄公、小邾穆公、宋世子佐、淮夷会于申。秋，七月（6），悼公、楚灵王、蔡灵侯、陈哀公、胡公、顿公、沈子、淮夷伐吴，宋太子、郑简公先归，宋华费遂、正大夫从不书。使屈申围朱方。八月甲申（十九）（7/17），克之，执齐庆封而尽灭其族。将戮庆封，椒举曰：“臣闻无暇者可以戮人。庆封惟逆命，是以在此，其肯从于戮乎？播于诸侯，焉用之？”王弗听，负之爷钺，以徇于诸侯，使言曰：“无或如齐庆封弑其君，弱其孤，以盟其大夫！”庆封曰：“无或如楚共王之庶子围弑齐君，兄之子廉，而代之，以盟诸侯！”王使速杀之。遂以诸侯灭赖。赖公面缚衔璧，士祖，舆榇从之，造于中军。王问诸椒举，对曰：“成王克许，许僖公如是。王亲释其缚，受其璧，焚其榇。”王从之。迁赖于鄢。楚灵王欲迁许于赖，使斗韦龟与公子弃疾城之而迁。
十年(前537)，冬，悼公、楚灵王、蔡灵侯、陈哀公、顿公、沈子、徐人、越人伐吴。
十有四年(前533)，萅，二月庚申（廿一）（1/28），楚公子弃疾迁许于夷，实城父。取州来、淮北之田以益之，伍举授悼公田。
十有八年(前529)，秋，楚之灭蔡也，灵王迁许、胡、沈、道、房、申于荆焉。冬，楚迁许于蔡。
二十有三年(前524)，楚迁许于土析。
二十有四年(前523)，夏，悼公虐。五月戊辰（初四）（4/8），饮太子止之药卒。太子奔晋。书曰“弑其君”，君子曰：“尽心力以事君，舍药物可也。”冬，葬悼公。

父

许灵公